Ինչպես ասացի, ՀԷԿ կառուցելով խախտվում է էկոհամակարգը: Դիտարկենք այլ օրինակ` անտառահատումները: Հայաստանում շատ են ապօրինի անտառահատումները, որոնք հանգեցնում են լուրջ էկոլոգիական խնդիրների: Ամբողջական անտառահատության դեպքում անապատացում է տեղի ունենում, որի արդյունքում վերանում են բազմաթիվ ծառատեսակներ, բուսատեսակներ, կենդանատեսակներ ու միջատներ: Էկոհամակարգերը մարդիկ հաժախ խախտում են առանց գիտակցելու` այն տեղերում ծառատունկ անելով, որտեղ որ հարկավոր չէ: Հաճախ անապատային, չոր տարածքներում ծառատունկ են անում և խախտում տեղի էկոհամակարգը, արդյունքում ոչնչանում են հողում ապրող ու չոր կլիմային սովոր միջատները, կենդանիները: